SUID-AFRIKAANSE RADIOLIGA 
SARLNUUS SONDAG 23 FEBRUARIE 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

SATELLIETE BIED OPLOSSINGS VIR AFRIKA 

INTEGNET 2003 KRY VOLLE DEKKING OP OOSKAAPNETWERK 
KOMPETISIES 

WAT U OP DIE SARL-WEBWERF KAN DOEN 

VERSKEIE GEBEURTENISSE IN DIE NABYE TOEKOMS 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan news@sarl.org.za nie later nie as die Donderdag wat die bulletin voorafgaan, 
in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 
SATELLIETE BIED OPLOSSINGS VIR AFRIKA 


Telkom het die huidige stand van die kuns satelliettegnologie gedemonstreer 
tydens die SATGOM 2003, `n driedaagse satellietkommunikasiekonferensie wat 
voor verlede week in die Sandton konferensiesentrum gehou is. 


Die konferensie het sprekers en gebruikers van satelliettegnologie byeengebring 
van so ver as die Verenigde State, die VK en Nigerië om nuwe ontwikkelings en 
geleenthede in hierdie opwindende sektor te ondersoek. 


Aaanvraag vir breëbandtegnologieë is aan die toeneem soos inligting al meer be- 
langrik word vir daaglikse take. Terwyl daar baie toegangsoplossings aangebied 
was wat aardgebonde infrastrukture optimiseer soos ISDN, Diginet en DSL, is 
daar steeds `n gaping in die mark vir 'n deurlopende verbinding aan die internet 
met groot vermoë en betroubaarheid teen 'n bekostigbare prys en wat oral in 
die land beskikbaar is. 


Telkom het onlangs `n ooreenkoms met sy langtydvennoot Gilat Satellite Net- 
works om 'n Skystar 360E satelliet en koppelstasie en Vsat terminale ten einde 
'n wyeband satellietgebaseerde kommunikasienetwerk beskikbaar te stel. Dit 
sal die onlangs gelanseerde ADSL-diens aanvul deur hoëspoed internetdiens via 
satelliet te bied in areas wat nie deur ADSL bedien word nie. 


Baie maatskappye het hul nuwe ontwikkelings vertoon. World Space, `n radio 
per satelliet maatskappy het nuwe ontwikkelings in ontvangertegnologie met 'n 
klein buiteboord model vir persoonlike rekenaars vertoon. Dit kom met `n klein 
vlakantenna en benodig slegs `n mp3-speler, wat deesdae as standaard in meeste 
Microsoftpakkies ingesluit word. Die Iridiumsatellietmaatskappy het sy nuwe 
satellietfoon gedemonstreer, wat baie kleiner as vorige modelle is en kom volledig 
met karinstalleringtoebehore vir handvrywerking. Jy kan nou van enige plek na 
enige ander plek praat, selfs op die oseane, maar wel teen `n koste van $1,50 per 
minuut. 


In `n soortgelyke ontwikkeling werk SA AMSAT aan die aanbieding van `n 
satellietkonferensie gedurende April. SATCOM het aan die organiseerders die 
geleentheid gebied om borge te vind om te help met die finansiering van die 
eendag-gebeurtenis. 


Indien enigiemand graag `n lesing wil aanbied by AMSATCOM2003, verwittig 
ZS6GAKV asb dmv e-pos aan hans@intekom.co.za. 


INTEGNET 2003 KRY VOLLE DEKKING OP OOSKAAPNETWERK 


INTEGNET 2003 wat vanaand 23 Februarie plaasvind, sal die Ooskaapgebied 
dek deur die streeksherhalernetwerk wat strek vanaf Mosselbaai tot Oos Londen 
en binnelands tot verby Cradock. Beavan Gwilt ZS2RL van die Port Elizabeth 
Amateurradiovereniging sal in beheer van die lokale net wees en geleenthede 
bied aan alle deelnemers om met die spreker te kan praat. In KZN sal die 
spraakaanbiedieng lewendig plaasvind op die 145,650 herhaler van die Durban 
Amateurradioklub sowel as die herhalers van die Highway Amateurradioklub 
op 145,600 en 145,625 wat die Noord- en Suidkus dek en die Highwaygebied 
wat Pietermaritzburg insluit. In Gauteng sal die program op 145,650 in Johan- 
nesburg en 145,750 in Pretoria gehoor word. In die Weskaap sal die program 
interaktief wees op 145,700 met Henry, ZS1AAZ, as die gasheer. Op HF sal 
3718 kHz interaktief wees terwyl `n herleiding deur Sentech op 3215 kHz gehoor 
kan word. 


Die spreker tydens die program sal Walt du Bose, KGYFW, wees wat sal instaan 
vir Dr John Champa, KR8OCL.. Walk is die visevoorsitter van die ARRL se 
Hoëspoed Digitale Netwerke en Multimedia Werkgroep. Die groep is deel van 
die ARRL Amateurradio Tegnologie Taakmag wat in die lewe geroep is om 
nuwe tegnologieë in kommunikasie en hul aanpasbaarheid en toepasbaarheid in 
die amateurradiodiens te evalueer. 


K5YFW sal die werk van die groep bespreek en die lig laat val op die onlangs 
aangekondigde “Hinternet”. 


Indien daar nog klubs is wat hul herhalers aan die net gekoppel wil hê, stuur 
€-pos aan armi@sarl.co.za met besonderhede van die herhaler, kontakpersoon 
en die telefoonnommer wat aan die Telkom 'Telekonferensiebrug gekoppel moet 
word. Alle versoeke moet voor 12:00 vandag in wees. 


KOMPETISIES 


Die eerste SARL Kinderdag is iets van die verlede. Dit was verblydend om so 
baie jong mense op die lug te hoor wat met ander jong mense oor die lengte 
en breede van Suid-Afrika gesels. `n Baie groot woord van dank aan al die 
radioamateurs wat hulle stasies beskikbaar gestel het vir hierdie geleentheid. 


Die eerste been van die SARL HF Velddag is oor die naweek van 08 en (09 
Februarie gehou. Daar was volgens berigte baie aktiwiteit op die lug met goeie 
DX-toestande op Saterdagaand. Dit wil voorkom dat nie baie van die RSGB 
se 1,8 MHGZ kompetisie gehoor is nie. Deelnemers word herinner dat die enig- 
ste adres vir logstate en opsommings die volgende is: Die Kompetisiekomitee, 
Posbus 1721, Stubensvallei, 1735 of per epos aan contest@sarl.org.za 


Die volgende SARL-Kompetisie op die kalender is die eerste been van die SARL 
BHEF/UHF wedstryd wat op 15 en 16 Maart op die lug sal wees, `n maand van 
nou af. 


Die indruk bestaan dat deelnmers geneig is om net van FM op die 145 MHz en 
hoër bande gebruik te maak. Hoe lyk dit, kom ons maak hierdie keer ook van 
ESB op hierdie bande gebruik? (Red). 


WAT U OP DIE SARL-WEBWERF KAN DOEN 


e Besoek ons lewendige interaktiewe ruilwinkel, jy kan of jou volgende stel 
koop of ontslae raak van die skroot wat in stapels in jou moterhuis 1ê; 


e Neem deel aan die SARL se aalyn meningspeiling. Vertel ons wat vir jou 
as lid belangrik is; 


Maak gebruik van ons aanlyn roepseinboek. Hier kan lede `n roepsein opsoek 
of al die roepseine van die amateurpopulasie in jou dorp of stad opsoek. Jy kan 
selfs jou eie op datum kopie van die SARL-Roepseinboek, volledig, of vir jou 
gebied druk; 


Opdateer jou kontakbesonderhede deur ons gebruikersvriendelike opdaterings- 
fasiliteit. Of hernu u lidmaatskap aanlyn! 


e Soek vorige bulletins in die nuusargief op of lees raads- of AJV-notules van 
vorige vergaderings. Jy kan ook by die nnusposlys inteken sodat bulletins 
outomaties aan jou versend kan word; 

e Al hierdie items en nog veel meer, van lisensiëring tot die RAE tot steur- 
ingsaangeleenthede, dit is alles daar. 


Besoek die SARL se webwerf by www.sarl.org.za. 


SPESIALE GELEENTHEIDSTASIE TYDENS KRIEKET WêRELDBEKER- 
TOERNOOI 


Onthou om 'n poging aan te wend om kontak te maak met ZS03CWG, die 
spesiale geleentheidstasie wat tot 23 Maart op alle bande deur die Oakdaleklub 
bedryf word. 


ZS-stasies kan @OSL's stuur aan ZS03CWC, Posbus 2132, BELLVILLE, 7535, en 
DX-stasies kan dit stuur aan ZS1AU by @RZ.COM. Sluit asb `n gefrankeerde 
koevert met u eie adres in vir `n spesiale @SL-kaart wat na die 23ste Maart 
beskikbaar sal wees. 


DIE MEL-RAE 
Die sluitingsdatum vir inskrywings is 11 April. 
Die eksamendatum is Saterdag 17 Mei en die tyd is vanaf 09:00 tot 12:00. 


Inskrywingsvorms is beskikbaar op die SARL-webwerf of kan vanaf die Nasionale 
A mateurradiosentrum bestel word deur vir Debbie te skakel by 011-675 2393. 


Die inskrywingsfooi beloop R250-00. Hierdie bedrag sluit die eerste jaar se 
lisensiefooi asook die OKOSA-sertifikaat in. 


SAATI VERGADERING 


Die volgende vergadering van SAATIT sal op Maandag 24 February 2003 by die 
perseel van die Pretia Amateurradioklub op die suidkampus van die Universiteit 
van Pretoria plaasvind. Dit sal 'n praktiese demonstrasie van die “Press 'n' Peel” 
metode wees om `n gedrukte stroombaan te maak. Dit sal `n klankkaart na 
radiokoppeling wees. Bou-onderdele sal ook beskikbaar wees. RSVP aan Louis 
Kruger ZR6OABC se e-posadres lIk@mweb.co.za om jou plek te bespeerk. 


VLOOIMARK BY DIE WESRANDKLUB 


Die Wesrand Amateurradioklub hou `n vlooimark by hulle klubhuis in Kroton- 
straat, Weltevredenpark,op Saterdag 1 Maart. Die aanvangstyd is 12:00. Almal 
is welkom!!! 


'N ONTBYTRIT VIR RADIOAMATEURS OP MOTERFIETSE 


'n Moterfietsontbytrit is gereël vir Sondag 2 Maart vir alle geinteresseerde moter- 
fietsryers wat ook radioamateurs is. Deelnemers ontmoet by die NARS om 07:80 
en vertrek om 08:00 vir ontbyt by die Hartbeespoortdam. Belangstellendes moet 
asb vir Ray Webber by e-posadres zsérsw@global.co.za of tel 082 491-8758 kon- 
tak. 


MEGA-VLOOIMARK IN PRETORIA 


A1 die amateurradioklubs in Pretoria hou `n gesamentlike vlooimark op Saterdag 
8 Maart 2003. Die vlooimark sal soos gewoonlik op die Suid-Kampus van die 
Universiteit van Pretoria, op die hoek van Universiteit- en Lynwoodweg, gehou 
word en die aanvangstyd is 09:00. 


Almal, klubs en persone wat nie aan klubs behoort nie, is welkom. Kom besoek 
gerus die Mega-vlooimark in Pretoria. Skakel Almero ZR6RY by (H)(012) 567 
3722 of op 082 908 3359, indien u `n tafel wil bespreek of meer besonderhede 
benodig. 


VERANDERINGS IN FREKWENSIE EN TYD VAN ARMIUITSENDINGS 


Vanaf 30 Maart sal die uitsending van Amateur Radio Mirror International 
om 10:00 SAT op 17815 kHz geskied. Vanaf 31 Maart sal die heruitsending op 
Maandagaande om 21:00, di een uur later as tans, plaasvind maar die frekwensie 
sal onveranderd 3215 kHz bly. 


Hierdie bulletin is saamgestel deur George, ZS6ONE, en gelees deur ........ vanuit 
ae AS 'n diens aan radioamateurs, kortgolfluisteraars en elektronikaentoe- 
siaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 2 m herhalers in die Oos Londen-, Durban-, 
Pretoria- en die Sandtongebiede te luister. 


'n Heruitsending kan Maandagaande om 20:00 SAT op 3215 kHz gehoor word. 
ARMI word deur Telkom en Sentech geborg. 


Die volgende net van die President van die SARL sal oor `n week op Sondag 23 
Februarie om 12;00 gehou word. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


